**Приложение 2**

**Указания за попълване картата за оценка на научноизследователската дейността учените в НИГГГ-БАН**

**(2021 -2022 г.)**

Попълването на картата за оценка на научноизследователската дейност на учени в НИГГГ-БАН е съгласноизискванията на **„**Критерии и показатели за оценка на научноизследователската дейност, осъществявана от институтите на БАН, приети с решение на Общото събрание на Българската академия на науките от 05.02.2018 г. (актуализирани на 22.07.2019 г., 12.07.2021 г., 06.12.2021 г. и 21.03.2022 г.)“.

В картата за оценка на научноизследователската дейност се попълват само дейности и резултати от тях, които се удостоверяват със съответните доказателства попълнени в SONIX.

Индексът за търсене в SONIX e даден в първата колона на Картата за оценка

Доказателствен материал няма да се изисква с изключение на документа за дяловото участие за привлечени средства (получени траншове в срока на оценката) попълнен и подписан от ръководителя или координатора на проекта.

Проверката за коректното попълване на картата за оценка се осъществява на базата на въведената от служителите информация в SONIX.

1. **НАУЧНИ РЕЗУЛТАТИ ПРЕЗ ОТЧЕТНИЯ ПЕРИОД**

1-a. НАУЧНА ПРОДУКЦИЯ (55% от (К2-К2Б))

Оценява се научната продукция от предходните две години. За първата година се използват вече проверените данни от съответния годишен отчет, включително и по отношение на квартилите на списанията. Ако за първата година от двегодишния период има пропуснати публикации и цитирания, както и промяна на статута на изданията, свързана с включването им във водещите бази данни, те могат да бъдат добавени като анекс към годишния отчет на Института за втората година.

Отчитат се само публикации, в които е отразена принадлежност към БАН. Отчитат се показателите за научна продукция (публикации и цитирания) на назначените и обучаващите се към НИГГГ, а също и на асоциираните учени (учени, които не заемат щатно място, публикуват от името на НИГГГ и не посочват в публикациите си друга принадлежност към научна институция).

Отчитат и се вземат се под внимание само публикации, в които са вписани името на НИГГГ и пълното име на БАН (Българска академия на науките / Bulgarian Academy of Sciences или еквивалентен текст на езика на публикацията); изключения се допускат по решение на Управителния съвет, ако НИГГГ представи мотивирани причини за невъзможност това да се направи в определена публикация.

За научни трудове, в които броят съавтори (А) от НИГГГ е по-малък от 5 % от общия брой съавтори (N), окончателният брой точки (X) се изчислява по формулата Х = AY / (N/20), където Y е броят точки за съответната публикация без корекция. *Корекцията ще бъде направена от проверяващия – ръководител секция.*

*Корекция за брой автори не се прилага в случаите, когато:*

¬ Кореспондиращият автор е от системата на БАН

¬ Статията е класирана в 1 % на най-цитираните статии според Essential Science Indicators – Web of Science.

* 1. Научни публикации в издания, отразени в ERIH PLUS, Scopus или Web of Science.

**За проверка в базата данни Web of Science се следват следните стъпки:**

На сайта на Web of Science (<http://apps.webofknowledge.com/WOS_GeneralSearch_input.do?product=WOS&search_mode=GeneralSearch&SID=F685kn7CEpJdsqBDLYH&preferencesSaved>)се попълваимето на автора на публикацията. В полето “Topic” се отваря падащото меню и се избира “Author” – „ Search”. Появява се списък с всички публикации, индексирани във Web of Science. Отива се на съответната публикация и се кликва върху списанието (не върху заглавието на статията). Отваря се прозорец, в който е дадена информация за импакт фактора, например за 2021 г. и съответния квартил за различните тематични области. Избира се най-високия.

**За проверка на класификацията на публикации съгласно базата данни SCOPUS се следват следните стъпки:**

На сайта на SCOPUS (<http://www.scopus.com/sources.uri>) от падащото меню отляво „Title” се изписва името на списанието в полето „Enter title”. Натиска се бутона “Find sources”. В резултата от търсенето се появява класирането на списанието по “highest percentile”. Съответствието между “highest percentile” и квартилите Q1, Q2, Q3, Q4 е следното:

Q1 – highest percentile 100 – 76%

Q2 - highest percentile 75 – 51%

Q3 - highest percentile 50 – 26%

Q4 - highest percentile 1 – 25%

Избира се най-високия квартил в съответната област.

Когато квартилите (Q1, Q2, Q3, Q4) на Web of Science и Scopus са различни, взима се по-високата категория от двете бази данни, както е при попълване на данните в SONIX.

Допълнителната информация за попълването на точка 1.1.а се намира в Приложение 1

В точка 1.3. („Рецензирани научни публикации в списания, не отразени в ERIH PLUS, Scopus или Web of Science, както и по т. 1.1а, или публикации в тематични сборници, вкл. в сборници от национални и международни научни форуми“) се отразяват научни публикации в списания за периода 2021–2023 г. при условие, че изданията са с ISSN или ISBN, има решение на научен съвет за публикуване на изданието и регистрация в националния референтен списък на съвременни български научни издания с научно рецензиране на НАЦИД.

1-б. ЦИТИРАНИЯ (25% от (К2 минус К2Б))

Оценяват се цитиранията от предходните две години.

За цитирания на научни трудове, в които броят съавтори (А) от НИГГГ на БАН е по-малък от 5 % от общия брой съавтори (N), окончателният брой точки (X) се изчислява по формулата Х = AY / (N/20), където Y е броят точки за съответното цитиране без корекция. Корекцията ще бъде направена от **проверяващия – ръководител секция.**

Корекция не се прави за цитирания на научни трудове, в които авторът за кореспонденция е от БАН.

В точки 1.8.1 и 1.8.2 (Брой независими цитирания в Scopus или Web of Science, получени за преходните две години; Брой други доказани независими цитирания в научни издания)сеотчитат само цитатите на публикации, в които е отразена принадлежност към НИГГГ към БАН и (или) БАН. За публикации, излезли след 2018 г., се отчитат само такива, в които е спомената принадлежност към НИГГГ и пълното име на Българската академия на науките (Българска академия на науките / Bulgarian Academy of Sciences или еквивалентен текст на езика на публикацията). Изключения се допускат, ако НИГГГ представи пред Управителния съвет мотивирани причини за невъзможност това да се направи в определена публикация.

1. ОБЩЕСТВЕНО И ИКОНОМИЧЕСКО ВЪЗДЕЙСТВИЕ ПРЕЗ ОТЧЕТНИЯ ПЕРИОД

3-a. ПОЛУЧЕНИ СРЕДСТВА (15% от (К2 минус К2Б)) - Оценяват се получените средства за 2021 и 2022 г.

**Участието във външни за Института проекти не се включва в картата за оценка.**

# В колона А на точки 3.1, 3.2 и 3.4 се въвежда сумата получени средства в лв. за 2021 и 2022 г. Финансовите средства се попълват за съответната година на изплащане. Всеки учен попълва точки 3.1 и 3.2 на базата дялово разпределение представено от ръководителите на проектите. Дяловото участие за привлечени средства (получени траншове в периода 2021-2022 г.) се удостоверява с попълнен и подписан от ръководителя или координатора документ.

3-б. ДЕЙНОСТИ В ДИРЕКТНА ПОЛЗА НА ИНСТИТУЦИИ И ОРГАНИ НА ОБЩИНИТЕ, ДЪРЖАВАТА И ЕС (5% от (К2 минус К2Б))

Оценяват се само дейности за предходната година, които не са отчетени в Раздел 3-а.

Точка 3.5 се попълва когато ученият участва в изпълнението на важни научни проекти на стойност над 150 000 лв. , целево финансирани от държавата към бюджетната субсидия. Информацията за проектите се въвежда в SONIX от ръководителите на проекти

Точки 3.7 и 3.8 „Организиране на международни научни форуми и национални научни форумивкл. с международно участие“ се попълват при минимум 30 участника.

**Допълнителни бележки:**

„Монография” (в това число речници, енциклопедии, равни по обем и научна стойност на монография) е публикувано научно издание, което съдържа пълно и всестранно изследване на определен предмет, проблем или личност, написано от един или от няколко автори, придържащи се към един и същ възглед. Монографията е научен труд, който не повтаря или обобщава съществуващото знание, който има научен редактор и/или научни рецензенти, притежава ISBN и е в обем, не по-малък от 100 стандартни страници (1800 знака на страница). Тя съдържа разгърнато съдържание и изчерпателна библиография, като в текста има позовавания на други научни трудове.

Монографиите с национално значение, които не попадат в т. 1.5а, а също и академични справочни и аналитични издания (речници, енциклопедии и др.) се определят с конкретно предложение от научните съвети на институтите и се одобряват от Съвета за издателска дейност към БАН.

„Реномирани международни издателства“ – издателства включени в списъка на Съвета за издателска дейност към УС на БАН.

„Национален документ от стратегическо значение“ е документ, чието изработване е възложено от държавен орган и е посочено, че е от значение за развитието на страната или област от обществения живот.